[{"text_idx": "#000000", "text": "blogs in auxilinguas colectata per robot"}, {"text_idx": "#000014", "text": "Post kvar jaroj da sindedic\u0302a laboro Hirotaka Masaaki (Vastalto) forlasis sian taskon kiel la redaktoro de la Esperanta versio de la monda blogaro Global Voices. La nova redaktoro estas Steven Brewer. Lau\u0306 li g\u0302uste per Esperanto Global Voices povus vere atingi siajn celojn."}, {"text_idx": "#000015", "text": "Global Voices estas internacia reto de blogantoj, tradukantoj kaj civitanaj j\u0302urnalistoj, kiuj raportas pri la evoluoj en la blogosfero diversloke en la mondo. Lau\u0306 sia manifesto, Global Voices celas \u201dkune por alporti al vi la informadojn de civitanoj el la tuta mondo, kun emfazo sur voc\u0302oj kiuj ordinare ne au\u0306dig\u0302as en internaciaj gravaj gazetaroj\u201d."}, {"text_idx": "#000016", "text": "La anglalingva reto estis fondita en 2004, kaj en 2007 al g\u0302i estis aldonita la projekto Lingua, kiu celas disvastigi la enhavon de Global Voices en aliaj lingvoj, helpe de volontulaj tradukistoj. Komence de novembro 2013 ekfunkciis Esperanta versio, sed jam post kelkaj semajnoj c\u0302esis aktivi la nikaragva redaktoro Uriel Gurdia\u0301n."}, {"text_idx": "#000018", "text": "\u2013 En oktobro 2013 mi alig\u0302is al Global Voices en Esperanto (GVE), kiu j\u0302us naskig\u0302is, invitite de mia malajzia amiko, kiu s\u0302ajne estis unu el la unuaj membroj de GVE. Komence mi tradukis plurajn afis\u0302ojn, sed tuj poste oni anoncis eksig\u0302on de tiama redaktoro de GVE. Konsiderante la situacion, mi decidis preni la postenon de kunredaktoro por ne mortigi la j\u0302usnaskitan GVE."}, {"text_idx": "#000020", "text": "\u2013 Global Voices kaptas voc\u0302ojn de civitanoj en diversaj lingvoj kaj kulturoj tra Interreto, kiuj ofte estas neglektataj de c\u0302effluaj amaskomunikiloj, kaj kunhavigas ilin per diverslingvaj tradukoj.\nMi s\u0302atas parolliberecon kaj subtenas komunikadon trans kulturoj kaj lingvoj, kiu estas deklarita en la Manifesto de Global Voices. Fakte la angla estas uzata kiel laborlingvo kaj pontolingvo en g\u0302ia sistemo, sed lau\u0306 mi Esperanto devas esti uzata pli ofte en tiu kampo."}, {"text_idx": "#000022", "text": "\u2013 Antau\u0306 c\u0302io mi dankas c\u0302iujn kunlaborantojn de GVE, sen kiuj mi ne povus tenadi la retejon. Sume 26 tradukistoj-au\u0306toroj kontribuis per 214 afis\u0302oj dum tri jaroj. Tio c\u0302i estas tre modesta nombro kompare kun mia idealo. Sed mi havas esperon, ke g\u0302i viglig\u0302os iom post iom en la venontaj jaroj."}, {"text_idx": "#000024", "text": "\u2013 Mi estis s\u0302okita de la reagoj de kelkaj esperantistoj en 2013, kiam nia retejo startis. Ili akre kritikis la lingvonivelon de la retejo, sed ne proponis helpojn. Kritikoj estas bonvenaj, sed konkretaj helpoj estas pli bonvenaj."}, {"text_idx": "#000025", "text": "Fine de novembro 2017 Vastalto anoncis, ke li devas forlasi la redaktoran taskon c\u0302e Global Voices, c\u0302ar li intertempe ig\u0302is estrarano de Japana Esperanto-Instituto kaj anig\u0302is en la teamo kiu kompilas novan Japanan-Esperantan vortaron."}, {"text_idx": "#000026", "text": "Lian lokon kiel c\u0302efa redaktoro konsentis preni Steven Brewer, kiu konas la projekton de multaj jaroj kaj jam de kelka tempo estis kunredaktoro."}, {"text_idx": "#000027", "text": "\u2013 Mi frue ekkonis la komunumon kaj komencis partopreni neformale. Sed ili malmulte interesig\u0302is pri Esperanto kaj ne interesig\u0302is pri ajna formala kunlaboro. En 2006, post la sukceso de \u201cBlogo-Tago\u201d, en kiu 1.300 blogistoj partoprenis, mi ekhavis la ideon ke blogistoj verku dulingvan afis\u0302on por Esperanto-Tago kiu tus\u0302u lingvajn problemojn en ilia loka komunumo. Kun la helpo de aliaj aktivuloj, mi ekvarbis blogistojn kiuj verku ion."}, {"text_idx": "#000028", "text": "\u2013 En tiu momento, mi kontaktis Ethan Zuckerman denove kaj proponis al li ke mi verku serion de kvar dulingvaj afis\u0302oj por Global Voices por prezenti la Esperanto-komunumon kaj diskonigi informojn pri la Esperanto-taga evento. Mi verkis kvar afis\u0302ojn: Esperanto-Tago, Vojag\u0302o tra Esperantujo, Esperantujo tra bildoj kaj La Esperanta fenestro fermig\u0302as. Intervjuis min ankau\u0306 Libera Folio."}, {"text_idx": "#000032", "text": "\u2013 La celoj de Global Voices estas tute samaj kiel la interna ideo de Esperanto. Legu la manifeston. Tamen, la kreintoj de Global Voices decidis konstrui sian projekton surbaze de tradukado, kiu estas laborpostula kaj malperfekta. Malgrau\u0306 tio, mi kredas ke estas grave ke Esperanto restu parto de g\u0302i. Tra engag\u0302ig\u0302o, Global Voices eble povos ekkonscii, ke per Esperanto eblas pli vere plenumi la celojn al kiu ili nur aspiras. Mia celo estas eduki la redakcion, sed ankau\u0306 la homaron g\u0302enerale, pri Esperanto kiel vivanta fenomeno. Per nia partopreno, ni montras ke Esperanto ekzistas kaj eblas."}, {"text_idx": "#000033", "text": "Sed kial esperantistoj dedic\u0302u laboron al tradukado de anglalingvaj artikoloj al Esperanto? Kial ne anstatau\u0306e verki en Esperanto interesajn artikolojn, kiuj estu tradukitaj al la angla kaj aliaj lingvoj?"}, {"text_idx": "#000034", "text": "\u2013 Per nia partopreno, ni povas montri ke Esperanto funkcias. Kaj ke g\u0302in subtenas vigla kaj disa komunumo. Kiu, tamen, ne estas tre vasta. Esperantistoj komprenu la skalon: Estas jam 600 homoj kiuj tradukas el la angla al diversaj aliaj lingvoj. C\u0302u ni povus trovi 600 homojn je nia flanko? Kiel mi diris, mia celo vere estas informadi pri Esperanto, simple per bona, profesia laboro kadre de la projekto. Sed mi konsentas ke dua etapo estus helpi ilin rekoni ke ekzistas interesa enhavo en la Esperanto-komunumo."}, {"text_idx": "#000036", "text": "\u2013 Oni jam konstatas c\u0302e Global Voices ke la laboro de redaktoro estas tro peza por unu persono. La redakcio volas evoluigi por c\u0302iu lingvo tri-homan teamon. Estu varbisto, kiu serc\u0302os kaj allogos novajn tradukistojn; promociisto, kiu traktos la soci-retan laboron; kaj redaktoro, kiu prizorgos nur la tradukojn kaj afis\u0302ojn."}, {"text_idx": "#000038", "text": "Kian helpon vi bezonus por povi bone realigi tion kion vi volas fari?"}, {"text_idx": "#000039", "text": "\u2013 Mi invitas homojn kiuj volas farig\u0302i tradukistoj bonvole alig\u0302i en la retejo. Ni ege bezonas pli da aktivaj tradukistoj por montri ke Esperanto estas vivanta lingvo. Mi ankau\u0306 baldau\u0306 serc\u0302os homojn kiuj pretas kunlabori por varbi kaj gvidi novajn tradukistojn kaj por fari la soci-retumadon. Mi volas mem lerni kiel c\u0302io funkcias."}, {"text_idx": "#000040", "text": "\u2013 Mi tamen ja bezonas helpon je unu alia gravega tasko: por danki sufic\u0302e al Vastalto ke li tiom longe laboris por ke c\u0302i tiu projekto ne malaperu. Mi nur nun konstatas kiom da laboro li vere faris, ne nur por redakti artikolojn, sed por konsili la novajn tradukistojn, konstrui la gvidilojn kaj help-pag\u0302ojn, ktp. Estas apendau\u0306 kredeble. Bis!"}, {"text_idx": "#000041", "text": "Monda blogaro nun ankau\u0306 en Esperanto"}, {"text_idx": "#000046", "text": "La eksa g\u0302enerala direktoro de UEA, Osmo Buller, ne plu fidas ke la nuna estraro sukcesos solvi la krizon de la asocio. Tion li publike deklaris en la diskutejo de la komitato. Al Libera Folio li diras, ke li povus mem eniri novan estraron."}, {"text_idx": "#000047", "text": "Post sia emeritig\u0302o la multjara g\u0302enerala direktoro de UEA reiris al sia politika kariero en Finnlando kaj ne multe videblis en la diskutoj de la komitato de UEA, en kiu li membras kiel komitatano C."}, {"text_idx": "#000048", "text": "Li ankau\u0306 ne komentis publike la laboron de sia posteulo, Veronika Poo\u0301r, kiu j\u0302us devis forlasi sian postenon pro gravaj problemoj en la Centra Oficejo."}, {"text_idx": "#000049", "text": "La lastatempe akrig\u0302intaj financaj problemoj de la asocio, kun enormaj deficitoj, lige kun la decido, ke la sekva g\u0302enerala direktoro laboros ekster la Centra Oficejo, tamen s\u0302ajne ig\u0302is la lasta guto por li."}, {"text_idx": "#000050", "text": "Dum komitata diskuto pri laborgrupo, kiu plibonigu la financojn de UEA, li replikis, ke nenia provizora laborgrupo kapablus eltrovi solvon por la financa krizo, en kiu UEA nun trovig\u0302as."}, {"text_idx": "#000052", "text": "Jam pli frue en la komitata diskuto Edvige Tantin Ackermann postulis la demision de la estraro kaj novajn elektojn. Nun Osmo Buller s\u0302ajnas subteni la proponon, kvankam li ne precizigas, kiam la s\u0302ang\u0302o de la estraro devus okazi:"}, {"text_idx": "#000053", "text": "\u2013 Mi ne kredas, ke la nuna Estraro kapablus konduki UEA sur pli firman grundon. Kiel g\u0302i nun subite ig\u0302us kapabla je tia miraklo? G\u0302is nun g\u0302i ec\u0302 ne kapablis plenumi multajn el siaj plej elementaj taskoj au\u0306 faris tion kun granda prokrasto au\u0306 tute ignoris ilin."}, {"text_idx": "#000054", "text": "Nur tute nova estraro lau\u0306 li povus komenci solvi la problemojn de UEA:"}, {"text_idx": "#000055", "text": "\u2013 Mia espero estas en nova teamo, kiu povos lau\u0306grade elkonduki nian asocion el la financa kaj organiza marasmo kaj restarigi g\u0302ian reputacion c\u0302e esperantistoj. Venis tempo ekdirekti nin al la konsistigo de tia teamo. Lau\u0306bezone mi estos preta partopreni en g\u0302i."}, {"text_idx": "#000056", "text": "Libera Folio petis la eksan g\u0302eneralan direktoron precizigi, c\u0302u li do mem kandidatas por nova estraro."}, {"text_idx": "#000058", "text": "Libera Folio: C\u0302u eble do vi ec\u0302 pretus ig\u0302i la sekva prezidanto de UEA?"}, {"text_idx": "#000059", "text": "\u2013 Ec\u0302 por tio mi pretas, sed tion mi celas ec\u0302 malpli ol ig\u0302i ordinara estrarano. Se mi enirus la estraron, mia rolo dependus de la kompetentoj, emoj kaj disponebla tempo de la ceteraj membroj. Mi restos ankorau\u0306 pli ol tri jarojn prezidanto de mia urbo kaj mi ne povus riski tian kroman s\u0302arg\u0302on, ke tiu tasko povus suferi."}, {"text_idx": "#000060", "text": "2018-01-01 \u2013 Prohibitio\u0304ne de\u0304 comme\u0301rcio de\u0304 e\u0301bore in Si\u0304na"}]